als_Latn dik_Latn sag_Latn
aSport.info- Jo vetëm Superiore pasi këtë javë është luajtur edhe sfida e parë e fazës së dytë të Kategorisë së Parë. Madje java e parë e 2014 ka sjellë surpriza dhe menjëherë ndërrimin e kreut të klasifikimit. Elbasani skuadra që e mbylli vitin 2013 si e para humbet në hapjen e vitit të ri me humbje në Pukë. Pisha kalon i pari miqtë në avantazh por që nuk do të zgjaste shumë. Pasi Agastra fillimisht barazon shifrat dhe më pas kalon vendasit në avantazh ndërsa Greca në minutën e 37’ e vendos në kasafortë këtë fitore duke i ngitur pukjanët në vendin e pestë dhe duke I future në lojën për hyrjen në Superligë. Por fitorja e javës ishte ajo e fierakëve në Peqin në një sfidë rivalësh përballë Shkumbinit vendas. Ndeshja vendoset në limitet e pjesës së parë kur Broshka përfiton nga një pasiguri në dalje e Gugës dhe kalon Apoloninë në avantazh. Vendasit u përpoqën gjatë pjesës së dytë por u mungoj orientimi drejt golit. Madje peqinasit shfryjnë edhe kundra gjykimit duke I cilësuar si të paracaktuara skuadrat që do të ngjiten një kategori më lartë. Pas kësaj sfide Apolonia parakalon Elbasanin duke thyer pas shumë kohësh hegjemoninë e verdhebluve. Detyrën bën edhe Dinamo që fiton thellësisht ndaj Veleçikut ku blerjet e reja bëhen menjëherë protagonist në këtë sfidë. Ndërkhë vazhdon të surprizoj Tomori edhe pse sërish pati largime në merkaton e janarit duket qartë që ky “baby” Tomori po funksionon. Himara ishte viktima e radhës në Berat ku mafton goli i mbrojtësit Kuçit për të vendosur sfidën. Tashmë Tomori dhe Dinamo e shohin vetëm tre pikë larg vendin e dytë që të jep biletën për Superligë. Fitore të rëndësishme ka arritur edhe Luftëtari kundra Kamzës për t’iu shkëputur zonës së ftohtë është shkodrani Karakaçi me dy golat e shënuar që i jep fitoren jugorëve. Një tjetër shkodran, Rraboshta bëhet protagonist në jug pasi dopieta e tij i jep tre pikët Butrintit kundra Albpetrolit. Në barazim mbyllet sfida e Velipojës mes Adës dhe Pogradecit me liqenorët që gjithnjë e më shumë ndihen “larg” Superiores. I ringjallur duket Mamurrasi në këtë 2014 që e nis me një fitore në transfertë kundra Burrelit dhe duke hapur shpresat për mbijetesë.
You must be logged in to post a comment Login
als_Latn eng_Latn